ดองร้านนี้ไปเกือบเดือน
จากการที่เดือนตุลาเป็นเดือนเกิดของสมาชิกในครอบครัวก็ได้จัดกัน ด้วยความที่ไปกันถึง 15 คน สั่งกันแบบวัวตายควายล้ม
ใครใคร่กินอะไรสั่ง บางอย่างจึงอาจไม่ได้ชิม

จานแรก ต้มยำกุ้งน้ำข้น ระดับแชมป์ แต่จำปีไม่ได้แล้ว กุ้งตัวใหญ่ น้ำซุปเปรี้ยวเผ็ด
มาแล้วไม่สั่งไม่ได้นะ

จานที่ 2 ขาหมูทอดกรอบ 249 บาท ของโปรดเลยจานนี้ หนังกรอบ มันแห้ง เนื้อไม่เหนียว
มาพร้อมเฟรนฟราย น้ำจิ้มซีฟู๊ดและผักดองกินเข้ากันเลย (2)

จานที่ 3 แกงส้มปลาช่อนแปะซะ ปลาตัวใหญ่
ใช้ผักรวม 

จานที่ 4 กุ้งทอดกระเทียม กุ้งตัวใหญ่มาก

จานที่ 5 กุ้งแช่น้ำปลา ด้วยความที่กุ้งสด
รสหวาน น้ำราด 3 รส เผ็ด เปรี้ยว หวาน
สั่งมา 3 จาน แบ่งกัน

จานที่ 6 ลาบทอด จานนี้จืดไปนิด 

จานที่ 7 ห่อหมกทะเล ไม่ได้ชิม

จานที่ 8 ไก่คั่วเกลือ ด้วยความที่ใช้ไก่ตัวเล็ก
เนื้อน้อย กระดูกมาก

จานที่ 9 ยำคะน้ากุ้งสด ไม่ได้ชิม

จานที่ 10 ทะเลผัดฉ่า จานนี้เสริฟร้อน หอมกระชายเลย 

จานที่ 11 ปลาร้าทอด แปลกดี ปลาชิ้นใหญ่ 
รสออกเค็ม ผมสั่งมากินเล่น กินกับข้าวน่าจะอร่อย

จานที่ 12 ไก่ยิปซี ให้ไก่ทอดเยอะมาก
ใช้ส่วนเนื้ออก ทอดได้กรอบและแห้งดี

จานที่ 13 ปลาหมึกทอดกระเทียม จายนี้อร่อย
สั่งมา 3 จานเลย

จานที่ 14 กุ้งชุปแป้งทอด จานนี้ของเด็กไม่ได้ชิม แต่มีผักทอดมาให้ด้วยนะ

จานที่ 15 ไก่ผัดเม็ดมะม่วง อิ่มแล้ว ไม่ได้ชิม

จานที่ 16 ข้าวผัดจานใหญ่ สั่งมา 3 ไม่ได้กินสักจาน

สนนราคาทั้งหมด 4,200 บาท รวมค่าห้องแอร์แล้ว โชคดีที่มีเจ้ามือเลี้ยง